Ján Bobák

PhDr. Ján Bobák, CSc. (* 1950) je slovenský historik. 

Absolvoval Filozofickú fakultu UPJŠ v Prešove, odbor nemčina-dejepis. V r. 1974-1975 študoval germanistiku na Humboldtovej univerzite vo východnom Berlíne. Venoval sa stredovekej nemeckej literatúre, z tejto oblasti napísal aj diplomovú prácu (Walther von der Vogelweide und seine politische Lyrik).

 Životopis 
Od roku 1976 pracoval na Spoločenskovednom ústave SAV v Košiciach, špecializoval sa na národnostnú otázku. Po obhajobe dizertačnej práce (Maďarská otázka v Česko-Slovensku v r. 1944-1948) nastúpil ako vedecký pracovník na Ústav marxizmu-leninizmu UV KSS v Bratislave, kde pôsobil v rokoch 1985 až 1988.  

Po roku 1989 rozšíril svoj vedecký profil o výskum slovenskej emigrácie po roku 1945. Napísal predslov k memoárom Jozefa Joštiaka, v ktorom Bobák kladne hodnotí osobu ministerského predsedu slovenského štátu Vojtecha TukuJozef Joštiak, Ladislav Jankovič, Dva životy jeden osud (Dom zahraničných Slovákov Bratislava 1997). Je autorom Šurianskeho memoranda z februára 1990, ktoré sa nieslo v znamení hesla za uzákonenie slovenčiny ako štátneho jazyka na Slovensku, v rámci širšej kampane Matice slovenskej za vyhlásenie samostanosti v tradíciách slovenskej štátnosti (za "obnovu štátnej samostatnosti Slovenskej republiky"). Bol členom občianskej iniciatívy 61 krokov k slovenskej identite ktorá 14. februára 1991 vydala memorandum Zvrchované Slovensko s programom vyhlásenia samostatnosti SR.  

 Bobák v Matici slovenskej 
V roku 1988 nastúpil do Matice slovenskej v Bratislave. Zameral sa na výskum dejín Slovákov v zahraničí (Maďarsko, Ukrajina, Poľsko, Rumunsko, Juhoslávia). Z jeho iniciatívy bol v roku 1989 založený Miestny odbor Matice v Bratislave. Od roku 1990 pôsobil ako vedúci Odboru pre zahraničných Slovákov Matice slovenskej a následne riaditeľ Ústavu pre zahraničných Slovákov Matice slovenskej. Od roku 1997 pôsobil ako riaditeľ Slovenského historického ústavu Matice slovenskej v Bratislave, hlavný redaktor a zostavovateľ Historického zborníka MS. Bol vedeckým redaktorom Spisov Historického odboru MS. Vo svojej vedecko-výskumnej činnosti sa zameriaval na slovenské dejiny v 20. storočí. Bol členom výboru Historického odboru MS a členom správnej rady Nadácie Matice slovenskej. 

 Vylúčenie z Matice slovenskej za porušenie stanov 
Výbor Matice slovenskej na svojom zasadnutí 4. 9. 2022 v Martine "uznesením č. 3/7/2022-V vylúčil pre poškodzovanie dobrého mena Matice slovenskej PhDr. Jána Bobáka, CSc. z členstva v Matici slovenskej s okamžitou platnosťou a účinnosťou. Jeho členstvo v MS zaniklo podľa ustanovení písm. d) bod 11 Hlava III. stanov MS a podľa ustanovení bodu 14 Hlava III. stanov MS."Oznámenie o rozhodnutí Výboru MS, SPS-461/2022-2, 13.10.2022 Dôvodom vylúčenia bolo podľa Oznámenia o rozhodnutí dlhodobé poškodzovanie dobrého mena Matice ohováraním. Bobák bol o tomto rozhodnutí informovaný 29. 9. 2022 e-mailovou formou.  

 Stanovisko k zavedeniu novotvaru "starí Slováci" z januára 2008 
Podpis Dr. Bobáka sa nachádza pod stanoviskom viac ako 30 slovenských historikov a archeológov, ktoré vydali na podporu premiéra Roberta Fica, ktorý bol za svoje výroky o starých Slovákoch ako obyvateľoch Veľkej Moravy (miesto "starých Slovanov") kritizovaný Dušanom Kováčom z HÚ SAV.

 Protest proti pokusom SNS zrušiť Ústav pamäti národa z júna 2008 
Dr. Bobák vydal v mene HÚ MS protest v súvislosti so snahou Slovenskej národnej strany na zlikvidovanie Ústavu pamäti národa v júni 2008. Tým sa zasadil za zachovanie tejto inštitúcie a udržanie jej poslania - dokumentácie zločinov totalitných režimov na SlovenskuProtest proti pokusom SNS zrušiť Ústav pamäti národa z júna 2008.

Dielo
 K otázke realizácie dohody medzi Československom a Maďarskom o výmene obyvateľstva. In: Vedecké informácie SVU SAV 1/1980
 Výmena obyvateľstva medzi Česko-Slovenskom a Maďarskom (1946-48) In: Slováci v zahranici 8 (Matica slovenska Martin 1982)
 Maďarská otázka v Česko-Slovensku 1944-1948 (Matica slovenská Martin 1996)
 Výmena obyvateľstva medzi Česko-Slovenskom a Maďarskom 1947-1948 (Bratislava 1996)
 Resimilácia a tzv. reslovakizácia po roku 1945 In: Historický zborník, 6, 1996
 Slovenský politický exil v zápase za samostatné Slovensko Ed: J. Bobák (Bratislava 1996)
 Svedectvá pravdy o Slovensku. Diel I. Prvá slovenská republika /1939-1945). Výpovede svedkov, ktorí v nej žili. spoluautori: J. Chryzostom Korec, Viktor Trstenský, Stanislav Bajaník, Ján Bobák, Milan S. Ďurica, František Vnuk, Ferdinand Ďurčanský, Štefan Polakovič, Jozef Kirschbaum, Anna Magdolenová, Juraj Chovan. (Sereď 1997)
 Zápas Slovákov v Maďarsku za národnostné práva 1945-1948. (Bratislava 1997)
 Poznámky k vývinu a stavu národnostného zloženia obyvateľstva južného Slovenska In: Historický zborník,7, (MS Bratislava 1997)
 Slováci na Podkarpatskej Rusi a ich presídľovanie do Česko-Slovenska v roku 1947. (Bratislava 1998)
 J. Bobák, Rozdiely v hodnotení historického vývoja In: Zámery iredenty v plnej nahote (Kubko Goral Brat. 1999) 
 Slovenská otázka v politike českej emigrácie v rokoch 1939-1945 In: Slovenská republika 1939-1945. Ed. Ján Bobák. Martin : Matica slovenská 2000
 Poznámky k demografii Slovákov v Maďarsku In: Historický zborník č. 2/2001
 Slovenská štátnosť v bystrickom povstaní a v politike českej emigrácie 1943 In: Slovensko na ceste k štátnej samostatnosti.Ed. Ján Bobák. (Matica slovenská Martin 2002)
 Moskovská misia ministra národnej obrany gen. F. Čatloša v roku 1944. In: Historický zborník č. 1-2/2006

 Referencie 

Kategória:Slovenskí historici
Kategória:Narodenia v 1950
Kategória:Členovia KSČ/KSS